Държавен вестник, бр. 24, 2011 г., стр. 3

БРОЙ  24	
Д Ъ Р Ж А В Е Н  В Е С Т Н И К 	
СТР.  3  
Чл. 14. (1) Централната военномедицинска 
комисия извършва освидетелстване на основа­
ние медицински прегледи и изследвания, прове­
дени и назначени от експертите на комисията, 
и налична медицинска документация.
(2) При необходимост, когато здравословното 
състояние на освидетелствания не позволява 
той да се яви пред ЦВМК, председателят орга­
низира прегледа на освидетелствания на място.
(3) Извън случаите по ал. 2, когато освиде­
телстваните, редовно призовани, не се явят в 
ЦВМК, не се извършва освидетелстване и се 
уведомява командира. 
Чл. 15. (1) Централната военномедицинска 
комисия провежда общо заседание, което е 
редовно, ако на него присъстват повече от 
половината лекари експерти.
(2) Централната военномедицинска комисия 
взема решение на общо заседание с обикновено 
мнозинство за всеки освидетелстван.
Чл. 16. (1) Централната военномедицинска 
комисия има право да взема решение за ин­
дивидуална годност за военна служба, като се 
има предвид:
1. експертното решение за индивидуална 
годност за военна служба е решение по из­
ключение, когато здравословното състояние 
на освидетелствания е извън стандартите за 
медицинска годност и подлежи на промяна в 
бъдеще време; 
2. експертното решение за индивидуална 
годност за военна служба се взема с оглед 
конкретното моментно състояние на функ­
ционален дефицит, предизвикан от едно или 
повече заболявания, от клиничното протичане 
и обоснованата прогноза, както и характера 
и особеностите на служебните задължения на 
конкретната длъжност на освидетелствания и 
отговаря на следните условия: 
2.1. заболяването следва да е стабилизирано 
(по клинични и лабораторни данни към момента 
на освидетелстването) и да не крие опасност 
от внезапна загуба на работоспособност;
2.2. заболяването следва да не изисква чес­
ти изследвания и лечебни курсове, водещи до 
продължителни отсъствия от работа;
2.3. да има писмено мнение от командира/
началника на военното формирование или 
ръководителя на съответната структура за въз­
можността и необходимостта от продължаване 
на изпълнението на служебните задължения 
и съвместимостта им с ограниченията, нало­
жени от ЦВМК; в този случай командирът/
началникът на военното формирование или 
ръководителят на съответната структура пред­
варително се уведомяват с писмо от ЦВМК за 
здравословното състояние на освидетелствания 
и изявеното от него желание за индивидуална 
годност;
2.4. симптомите на заболяването да са по­
знати на заболелия и да се знае начинът на 
лечение и повлияване.
(2) Експертното решение за индивидуална 
годност за военна служба се взема за определен 
срок (указан в него), след което се провежда 
преосвидетелстване. 
Чл. 17. Решенията на ЦВМК по годността за 
военна служба, летателна и плавателна служба 
са окончателни и не подлежат на обжалване 
по административен ред. 
Чл. 18. В своята дейност ЦВМК може да 
ползва консултативно-диагностична помощ от 
главните военномедицински специалисти на 
Българската армия, от националните консул­
танти, водещите специалисти по профила на 
разглежданите медицински случаи и от други 
компетентни инстанции.
Чл. 19. Лекарските консултативни комисии 
(ЛКК) към ВМА са длъжни да представят воен­
нослужещи за извършване на освидетелстване 
на годността в следните случаи:
1. при промяна на здравословното им 
състояние извън медицинските стандарти за 
вземане на решение за годността за военна 
служба – пред ЦВМК;
2. за продължаване на временната нерабо­
тоспособност след 6 месеца непрекъснат отпуск 
по болест или след 12 месеца отпуск по болест 
с прекъсване в две предшестващи години и 
годината на боледуване – пред ТЕЛК;
3. за определяне на трайно намалена рабо­
тоспособност – пред ТЕЛК. 
Чл. 20. Лекарите експерти към военните 
окръжия са длъжни да извършват експертиза 
за годността за военна служба в мобилизаци­
онния резерв на резервисти и на български 
граждани, за които възникват задължения към 
мобилизационния резерв, по медицински доку­
менти, представени от освидетелстваните. След 
извършване на експертизата лекарите експерти 
изготвят експертно решение, което вписват в 
протоколна книга. Решението се нанася във 
военната книжка на освидетелствания и се 
представя на началника на военното окръжие 
за подпис.
Чл. 21. (1) Лекарите и лекарите по дентал­
на медицина от медицинските пунктове към 
ВМА във военните формирования на БА, МО, 
структурите на пряко подчинение на минис­
търа на отбраната и висшите военни училища 
са длъжни:
1. да издават болнични листове за временна 
неработоспособност по реда на Наредбата за 
медицинската експертиза, приета с ПМС № 87 
от 2010 г.;
2. при установяване на отклонения в здра­
вословното състояние извън медицинските 
стандарти за годност лекарите от медицинските 
пунктове към ВМА насочват военнослужещите 
по установения ред към ЦВМК за освидетел­
стване по годността за военна служба.
(2) Лекарите от авиационните бази извършват 
всеки 6 месеца медицинско освидетелстване за 
продължаване годността за летателна служба на